

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće Općine Vidovec

KLASA: 024-02/25-01/01

URBROJ: 2186-10-01/1-25-07

Vidovec, 09. lipnja 2025.

Na temelju članka 38. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 31., članka 42. Statuta Općine Vidovec („Službeni vjesnik Varaždinske županije“ broj: 20/21 – dalje u tekstu: Statut), članka 4. i članka 14. Poslovnika o radu Općinskog vijeća Općine Vidovec („Službeni vjesnik Varaždinske županije“ broj: 20/21 – dalje u tekstu: Poslovnik), Općinsko vijeće Općine Vidovec na konstituirajućoj sjednici održanoj dana 09. lipnja 2025. godine, donosi

**O D L U K U**

**o osnivanju i izboru predsjednika i članova**

**Mandatne komisije**

Članak 1.

Osniva se Mandatna komisija kao stalno radno tijelo Općinskog vijeća Općine Vidovec.

Poslovi i zadaci Mandatne komisije propisani su odredbom članka 14. Poslovnika i odredbom članka 43. Statuta.

Članak 2.

Mandatna komisija ima predsjednika i dva člana.

U Mandatnu komisiju izabrani su:

1. Ivančica Košić Čačić, za predsjednicu

2. Tea Grđan, za članicu

3. Sebastijan Geček, za člana

Članak 3.

Sukladno odredbi članka 10. Poslovnika, mandat predsjednika i članova Mandatne komisije traje od dana izbora do dana prestanka ili nastupa mirovanja mandata člana Općinskog vijeća Općine Vidovec, odnosno do dana razrješenja dužnosti na koju je izabran ili imenovan, a najduže do prestanka mandata članovima Vijeća.

Članak 4.

Odluka o osnivanju i izboru predsjednika i članova Mandatne komisije objavljuje se u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 Predsjednica

 Ljubica Hosni